CELEX: 32020R0918
Language: bg
Date: 2020-07-01 00:00:00
Title: Регламент за изпълнение (ЕС) 2020/918 на Комисията от 1 юли 2020 година за предоставяне на дерогация от Регламент за изпълнение (ЕС) 2019/2072 по отношение на изискванията за въвеждането в Съюза на дървен материал от ясен с произход от или преработен в Канада

2.7.2020   
               
               
                  BG
               
               
                  Официален вестник на Европейския съюз
               
               
                  L 209/14
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/918 НА КОМИСИЯТА
         от 1 юли 2020 година
         за предоставяне на дерогация от Регламент за изпълнение (ЕС) 2019/2072 по отношение на изискванията за въвеждането в Съюза на дървен материал от ясен с произход от или преработен в Канада
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 41, параграф 2 от него,
         като има предвид, че:
         
                     (1)
                  
                  
                     С Решение за изпълнение (ЕС) 2016/412 на Комисията (2) се разрешава на държавите членки да предоставят временна дерогация от някои разпоредби на Директива 2000/29/ЕО на Съвета (3) по отношение на специалните изисквания за въвеждане в Съюза на дървен материал от ясен Fraxinus L.) с произход от или преработен в Канада.
                  
               
                     (2)
                  
                  
                     Директива 2000/29/ЕО бе отменена и заменена с Регламент (ЕС) 2016/2031. Приложения I—V към посочената директива бяха заменени с Регламент за изпълнение (ЕС) 2019/2072 на Комисията (4), с който бяха определени правила и изисквания за въвеждането в Съюза на някои растения, растителни продукти или други обекти.
                  
               
                     (3)
                  
                  
                     В съответствие с член 8, параграф 1 от Регламент (ЕС) 2019/2072 във връзка с точка 87 от приложение VII към посочения регламент въвеждането в Съюза на дървесина от ясен, с произход от или преработена в Канада („посочения дървен материал“), се извършва при условие че бъдат изпълнени някои специални изисквания с цел да се избегне рискът от разпространение в Съюза на вредителя Agrilus planipennis Fairmaire. Тези изисквания се различават до известна степен от изискванията, определени с Решение за изпълнение (ЕС) 2016/412, по отношение на въвеждането в Съюза на посочения дървен материал и неговите инспекция и надзор.
                  
               
                     (4)
                  
                  
                     Въз основа на одит, извършен от Комисията през юни 2018 г., се стигна до заключението, че посредством прилагането, под неин официален контрол, на изискванията, определени в Решение за изпълнение (ЕС) 2016/412, Канада гарантира ниво на фитосанитарна защита, равностойно на предвиденото в изискванията по точка 87 от приложение VII към Регламент за изпълнение (ЕС) 2019/2072.
                  
               
                     (5)
                  
                  
                     Решение за изпълнение (ЕС) 2016/412 се прилага до 30 юни 2020 г. На 27 април 2020 г. Канада поиска удължаване на срока на действие на тази дерогация след 30 юни 2020 г.
                  
               
                     (6)
                  
                  
                     С цел да се гарантира непрекъснатост на вноса на дървен материал от ясен, добит или преработен в Канада, е целесъобразно да се предвиди дерогация от член 8, параграф 1 и точка 87, букви а) и б) от приложение VII към Регламент за изпълнение (ЕС) 2019/2072, така че да се позволи въвеждането на посочения дървен материал в Съюза, при условие че се спазват специалните изисквания, отразяващи, с някои адаптации, изискванията, определени в Решение за изпълнение (ЕС) 2016/412.
                  
               
                     (7)
                  
                  
                     Настоящият регламент следва да се прилага от 1 юли 2020 г. с цел да се осигури непрекъснатост на вноса на посочения дървен материал.
                  
               
                     (8)
                  
                  
                     Настоящият регламент следва да се прилага до 30 юни 2023 г., за да се даде възможност за преразглеждане на неговото прилагане до тази дата.
                  
               
                     (9)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Специални изисквания за временна дерогация
            Чрез дерогация от член 8, параграф 1 и точка 87, букви а) и б) от приложение VII към Регламент за изпълнение (ЕС) 2019/2072 въвеждането в Съюза на дървен материал от ясен (Fraxinus L.) с произход от или преработен в Канада („посочения дървен материал“) се подчинява на специалните изисквания в член 2 и в част А от приложението към настоящия регламент.
            „Посоченият дървен материал“ е определен в част Б от същото приложение.
         
         
            Член 2
            Фитосанитарен сертификат
            
               1.   Посоченият дървен материал се придружава от фитосанитарен сертификат, издаден в Канада, удостоверяващ, че той е свободен от карантинни вредители от значение за Съюза и от вредители, които не са включени в списъка на карантинните вредители от значение за Съюза, при условие че след инспекция се спазват мерките, приети съгласно член 30 от Регламент (ЕС) 2016/2031.
            
            
               2.   Рубриката „Допълнителна декларация“ на фитосанитарния сертификат съдържа следните реквизити:
               
                           а)
                        
                        
                           изявлението: „В съответствие с изискванията на Европейския съюз, определени в Регламент за изпълнение (ЕС) 2020/918 на Комисията“;
                        
                     
                           б)
                        
                        
                           номера/номерата на пакета/пакетите, съответстващ(и) на всеки пакет, който се изнася;
                        
                     
                           в)
                        
                        
                           наименованието на одобреното съоръжение или съоръжения в Канада
                        
                     
         
         
            Член 3
            Дата на изтичане на срока на действие
            Срокът на действие на настоящия регламент изтича на 30 юни 2023 г.
         
         
            Член 4
            Влизане в сила и дата на прилагане
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 юли 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 1 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 317, 23.11.2016 г., стр. 4.
         
            (2)  Решение за изпълнение (ЕС) 2016/412 на Комисията от 17 март 2016 г. за разрешаване на възможността държавите членки да предоставят временна дерогация от някои разпоредби на Директива 2000/29/ЕО на Съвета по отношение на дървен материал от ясен с произход от или преработен в Канада (ОВ L 74, 19.3.2016 г., стр. 41).
         
            (3)  Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 169, 10.7.2000 г., стр. 1).
         
            (4)  Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) № 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).
      
      
         
            ПРИЛОЖЕНИЕ
            ЧАСТ А
            1.   Изисквания по отношение на обработката
            
            Обработката на посочения дървен материал съгласно член 1 трябва да отговаря на всички изброени по-долу изисквания:
            а)   Отстраняване на кората
            
            Посоченият дървен материал е обелен, с изключение на неопределен брой отделни ясно разграничени малки участъци кора, които отговарят на едно от следните изисквания:
            
                        1)
                     
                     
                        участъците са с ширина, по-малка от 3 cm (независимо от дължината); или
                     
                  
                        2)
                     
                     
                        ако са с ширина, по-голяма от 3 cm, общата повърхнина на всеки отделен участък кора е по-малка от 50 cm2.
                     
                  б)   Нарязване
            
            Посоченият нарязан дървен материал е произведен от обелен дървен материал с кръгла форма.
            в)   Термична обработка
            
            Посоченият дървен материал се загрява през целия профил на дървесината до температура най-малко 71 °C за 1 200 минути в топлинна камера, одобрена от Канадската агенция за инспекция на храните (CFIA) или агенция, одобрена от CFIA.
            г)   Изсушаване
            
            Посоченият дървен материал се изсушава по графици за промишлено сушене с продължителност най-малко две седмици, признати от CFIA.
            Окончателното съдържание на влага в дървения материал, изразено като процент от сухото вещество, не надхвърля 10 %.
            2.   Изисквания по отношение на съоръженията
            
            Посоченият дървен материал трябва да е бил произведен, обработен или съхраняван в съоръжение, което отговаря на всички изброени по-долу изисквания:
            
                        а)
                     
                     
                        съоръжението е официално одобрено от CFIA в съответствие с програмата ѝ за сертифициране във връзка с вредителя Agrilus planipennis Fairmaire;
                     
                  
                        б)
                     
                     
                        регистрирано е в базата данни, публикувана на уебсайта на CFIA;
                     
                  
                        в)
                     
                     
                        одитира се от CFIA или одобрена от CFIA агенция най-малко веднъж месечно със заключението, че отговаря на изискванията, установени в настоящото приложение. В случай че тези одити се извършват от одобрена от CFIA агенция, CFIA трябва да извършва одит на тази работа веднъж на всеки шест месеца. Провежданите веднъж на всеки шест месеца одити включват проверка на процедурите и документацията на агенцията и одити на одобрените съоръжения;
                     
                  
                        г)
                     
                     
                        използва оборудване за третиране на дървен материал, което редовно се калибрира в съответствие с ръководството за експлоатация на оборудването;
                     
                  
                        д)
                     
                     
                        води регистър на процедурите си, който се проверява от CFIA или одобрена от CFIA агенция и съдържа информация за продължителността на обработката, температурите по време на обработката и — по отношение на всеки пакет, предназначен за износ — проверката за съответствие с изискванията и окончателното съдържание на влага.
                     
                  3.   Етикетиране
            
            Върху всеки пакет с посочения дървен материал трябва да са положени ясно обозначение с номера на пакета и етикет с надпис „HT-KD“ или „Heat Treated — Kiln Dried“ (топлинно обработен — изсушен в сушилня). Етикетът трябва да бъде издаден от определен служител на одобреното съоръжение или под негов надзор, след като при извършена проверка е било установено, че са спазени изискванията по отношение на обработката, посочени в точка 1, и изискванията по отношение на съоръженията, посочени в точка 2.
            4.   Проверки преди износ
            
            Посоченият дървен материал, предназначен за Съюза, задължително се проверява от CFIA или от официално одобрена от CFIA агенция, за да се гарантира, че са изпълнени изискванията по точки 1 и 3.
            ЧАСТ Б
            
               Посочен дървен материал със съответните кодове по КН
            
            
                        1.
                     
                     
                        Дървен материал от Fraxinus L., с изключение на този във формата на:
                        
                                    —
                                 
                                 
                                    плочки, частици, стърготини, талаш, отпадъци и остатъци от дървесина, получени изцяло или частично от тези дървета,
                                 
                              
                                    —
                                 
                                 
                                    дървен опаковъчен материал под формата на каси, касетки, щайги, барабани и подобни амбалажи, обикновени палети, бокс-палети и други товароносители, подпори за палети, постелъчен материал, действително използван или не при транспорта на различни предмети, с изключение на постелъчен материал като помощен материал за пратки с дървен материал, който е от дърво от същия вид и качество като дървения материал от пратката и който отговаря на същите фитосанитарни изисквания на Съюза като дървения материал от пратката,
                                 
                              като обаче се включва дървесина, която не е запазила своята естествена обла повърхност, както и мебели и други продукти, изработени от необработена дървесина,
                     
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00